Z A P I S N I K
12. sjednice Vijeća Gradske četvrti Novi Zagreb - istok 
održane 20. veljače 2018. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat. s početkom u 17,00 sati

Nazočni članovi Gradske četvrti Novi Zagreb - istok: Nevenka Lasić, Milenko Arapović, Frane Barbarić, Ratko Bedeković, Renata Bedeković, Igor Bočkaj, Teodor Celakoski, Maja Katrić, Frane Knezović, Sanja Kovačević, Sunčana Kunac, Dario Laštre, Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković i Zvonimir Vlahov.

Nazočni člavnovi Vijeća Mjesnih odbora: Domagoj Ružjak – predsjednik VMO Utrine, Devčić – predsjednik VMO Sopot i Viktor Tarandek – član VMO Dugave.

Ostali nazočni: Valentino Rajković – predsjednik Udruge Hrvatskih ratnih vojnih invalida Domovinskog rata Novi Zagreb – istok i Novi Zagreb – zapad.

Nazočni iz Gradskog ureda za mjesnu samoupravu: Svjetlana Hajduković – viša stručna savjetnica pročelnice, Tatjana Banek – stručna referentica, Roko Hržan – volonter i Mateo Peša – viši stručni suradnik.

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik vijeća Milenko Arapović konstatira da je na sjednici nazočno 17 članova Vijeća, čime su stečeni uvjeti za raspravu i pravovaljano odlučivanje.

Predsjednik vijeća Milenko Arapović predstavlja Matea Pešu, novog djelatnika Gradskog ureda za mjesnu samoupravu.

Prije utvrđivanja dnevnog reda, predsjednik otvara raspravu o zapisniku 10. sjednice Vijeća Gradske četvrti Novi Zagreb – istok.
Vijeće Gradske četvrti Novi Zagreb – istok jednoglasno ( 17 „za“) usvaja zapisnik 10. sjednice Vijeća Gradske četvrti Novi Zagreb – istok.

Predsjednik otvara raspravu o zapisniku 11. sjednice Vijeća Gradske četvrti Novi Zagreb - istok. 
Vijeće Gradske četvrti Novi Zagreb – istok jednoglasno ( 17 „za“) usvaja zapisnik 11. sjednice Vijeća Gradske četvrti Novi Zagreb – istok.

Predsjednik vijeća Milenko Arapović napominje da će Viktor Tarandek, član Vijeća Mjesnog odbora Dugave, ukratko izvijestiti vijeće o Javnom izlaganju o Strateškoj studiji o utjecaju Plana gospodarenja otpadom Grada Zagreba na okoliš i Nacrtu prijedloga Plana gospodarenja otpadom Grada Zagreba, kojem je prisustvovao. Javnom izlaganju su također prisustvovali članovi vijeća Renata Bedeković i Ratko Bedeković. 

Zatim otvara raspravu o prijedlogu dnevnog reda. 
Predsjednik vijeća Milenko Arapović napominje da su članovi vijeća političke stranke SDP-a predložili dopunu dnevnog reda te predlaže da se o istom raspravi pod točkom 5. dnevnog reda, što svi članovi vijeća prihvaćaju.

Vijeće Gradske četvrti Novi Zagreb - istok jednoglasno (17 „za“) donosi sljedeći

Ad.1. Izvješće o radu Vijeća Gradske četvrti Novi Zagreb - istok za 2017.

Izvjestitelj: Milenko Arapovć

Vijeće Gradske četvrti Novi Zagreb – istok jednoglasno (17 „za“) donosi

 IZVJEŠĆE 
O RADU VIJEĆA GRADSKE ČETVRTI 
NOVI ZAGREB – ISTOK 
za 2017. godinu


1. UVODNE NAPOMENE

           Vijeće Gradske četvrti Novi Zagreb – istok je svoj rad i djelovanje usmjerilo na razvoj mjesne samouprave, a na temelju Statuta grada Zagreba i Pravila gradske četvrti Novi Zagreb – istok.
	Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, Gradonačelnika i gradskih upravnih tijela.
		Obzirom na to da Gradska četvrt Novi Zagreb – istok sačinjava sedam urbanih i četiri ruralne mjesne samouprave vodilo se računa o zadovoljavanju potreba građana obzirom na prioritete.

1. O RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Novi Zagreb - istok iskazujemo zbirne brojčane pokazatelje o osnovnim oblicima rada Vijeća Gradske četvrti Novi Zagreb - istok.

2. a.    SJEDNICE VIJEĆA

2. a. a. Održano sjednica Vijeća

	U 2017. godini ukupno je održano 14 sjednica Vijeća Gradske četvrti Novi Zagreb – istok, od toga:

a) četvrti saziv Vijeća 5 sjednice
b) peti saziv Vijeća 9 sjednice
		
2. a. b. Točke dnevnog reda

	Ukupni broj točaka dnevnog reda na svim sjednicama Vijeća Gradske četvrti Novi Zagreb - istok u 2017. godini je 235, odnosno prosječno 16 točke dnevnog reda po sjednici Vijeća Gradske četvrti, od toga:

a) 126 točki dnevnog reda u četvrtom sazivu Vijeća, odnosno prosječno  25 točke dnevnog reda po sjednici
b) 109 točki dnevnog reda u petom sazivu Vijeća, odnosno prosječno 12 točka dnevnog reda po sjednici

2. a. 3. Trajanje sjednica Vijeća

	Ukupno vrijeme trajanja sjednica Vijeća Gradske četvrti Novi Zagreb - istok u 2017. godini je 21 sati i 10 minuta, odnosno prosječno trajanje svake sjednice je 1 sat i 20 minuta, od toga:

a) 2 sata i 20 minuta u četvrtom sazivu Vijeća, odnosno prosječno trajanje svake sjednice je 28 minuta
b) 18  sata i 50 minuta u petom sazivu Vijeća, odnosno prosječno trajanje svake sjednice je 2 sata i 6 minuta

2. a. 4. Prisutnost članova Vijeća sjednicama

	Prisutnost članova Vijeća Gradske četvrti Novi Zagreb - istok sjednicama Vijeća u 2017. godini u prosjeku je 17, od toga:

a) 15 od 19 članova u četvrtom sazivu Vijeća
b) 18  od  19 članova u petom sazivu Vijeća

2. a. 5. Hitni sazivi sjednica i dopunske točke Dnevnog reda

	Nije bilo sazvanih sjednice Vijeća po hitnom postupku u 2017. godini
	Bilo je dopunskih točki dnevnog reda Vijeća u 2017. godini.

2. a. 6. Rezultat rada Vijeća

		Rezultat rada Vijeća na sjednicama je donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Gradske četvrti Novi Zagreb – istok u 2017. godini je 266, od toga:

a) 149 akata donesenih u četvrtom sazivu Vijeća
b) 117 akata donesenih u petom sazivu Vijeća
	
        Ukupni broj akata prema nadležnosti:

a) Članak 15. Pravila Gradske četvrti Novi Zagreb – istok - samostalna nadležnost, ukupno 126 akata, od toga :

	a) 85 akata u četvrtom sazivu Vijeća
                                       b) 41 akata u petom sazivu Vijeća
	

b) Članak 24. Pravila Gradske četvrti Novi Zagreb - istok – ostali oblici nadležnosti, davanje mišljenja, ukupno 140 akata, od toga:

	a) 64 akata u četvrtom sazivu Vijeća
                                       b) 75 akata u petom sazivu Vijeća

2. a. 7. Kvaliteta odlučivanja na sjednici Vijeća

	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Gradske četvrti Novi Zagreb - istok koji su sudjelovali u raspravi po pojedinoj točci dnevnog reda u 2017. je 6 članova vijeća, od toga:

a) 5 članova vijeća u četvrtom sazivu Vijeća
b) 6 članova vijeća u petom sazivu Vijeća

	Točke dnevnog reda koje su usvojene jednoglasno na sjednicama Vijeća Gradske četvrti Novi Zagreb - istok u 2017. je 208 od ukupno 266 točaka dnevnog reda, od toga:

a) 145 točaka dnevnog reda  od usvojeno je jednoglasno u četvrtom sazivu Vijeća
b) 63 točaka dnevnog reda usvojeno je jednoglasno u petom sazivu Vijeća


2. a. 8. Redovitost pozivanja na sjednice Vijeća

		Na sjednice Vijeća Gradske četvrti Novi Zagreb - istok pozivaju se predstavnici gradskih upravnih tijela, zavoda i službi i trgovačkih društava  kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća

	Na sjednicama Vijeća Gradske četvrti Novi Zagreb – istok u 2017. godini sudjelovali  su građani i predstavnici udruga sa područja Gradske četvrti 7 puta, od toga:

a) 2 puta u četvrtom sazivu Vijeća
b) 5 puta u petom sazivu Vijeća
 
2. b.  Radna tijela Vijeća

		Vijeće Gradske četvrti Novi Zagreb - istok osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

	Radna tijela Vijeća Gradske četvrti Novi Zagreb - istok su:
1. Mandatno povjerenstvo – predsjednik i 2 člana Vijeća
1. Radna grupa za izradu plana komunalnih aktivnosti – 7 članova Vijeća
1. Radna grupa za zdravstvo, socijalnu skrb i branitelje – 7 članova Vijeća
1. Radna grupa za promet i prometnu infrastrukturu – 7 članova Vijeća
1. Radna grupa za obrazovanje, sport i rekreaciju  - 7 članova Vijeća
1. Civilna zaštita

2. c. Predsjednik Vijeća

		Dužnosti predsjednika Vijeća definirane su odredbama Pravila Gradske četvrti Novi Zagreb - istok (članak 21. i 23.) i te odredbe predstavljaju osnov za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.

2. d. Potpredsjednik Vijeća

	Potpredsjednik Vijeća obnaša svoje dužnosti sukladno odredbama Pravila Gradske četvrti Novi Zagreb - istok (članak 22).

2. e. Članovi Vijeća

	Prava i dužnosti članova Vijeća određena su odredbama članka 13. Pravila Gradske četvrti Novi Zagreb - istok.

2. 2. SADRŽAJ RADA VIJEĆA

		Vijeće Gradske četvrti Novi Zagreb – istok donijelo je Program rada, Financijski plan, Plan komunalnih aktivnosti i Program održavanja komunalne infrastrukture.
3.        ZAKLJUČNE OCJENE

	Vijeće Gradske četvrti Novi Zagreb – istok nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata grada Zagreba i Gradske skupštine grada Zagreba.


Ad.2.  Program rada Vijeća Gradske četvrti Novi Zagreb - istok u 2018.

Izvjestitelj: Milenko Arapovć

Vijeće Gradske četvrti Novi Zagreb – istok jednoglasno (17 „za“) donosi

P R O G R A M   R A D A
VIJEĆA GRADSKE ČETVRTI
NOVI ZAGREB - ISTOK
za 2018.  godinu

I. UVOD

         	Program rada je u skladu sa sredstvima koja su prema Proračunu Grada Zagreba za 2018. godinu dodijeljena Gradskoj četvrti  u ukupnom iznosu od 46.293.600,00 kuna. Sredstva iz Proračuna veća su u odnosu na prethodnu godinu  za 2.908.600,00 kuna. Financijskim planom Gradske četvrti Novi Zagreb – istok za 2018. godinu stavka Održavanje komunalne infrastrukture iznosi 14.756.600,00 kuna, što je povećanje za 3.528.600,00 kuna.  Sredstva za plan komunalnih aktivnosti iznose 14.619.000,00 kuna, što je smanjenje za 1.210.000,00 kuna. Sredstva za plan komunalnih aktivnosti rasporediti će se  tako da u jednakom omjeru mjesni odbori predlažu utrošak 70% sredstva, a Vijeće gradske četvrti predlaže utrošak 30% sredstva.
         	Zadatak Vijeća je da i dalje usko surađuje s Vijećima mjesnih odbora koji predlažu akcije prioritetne i nužne za pojedino područje Gradske četvrti. Time se maksimalno pospješuje učinkovitost svih oblika suradnje sa građanima kao i njihovo sudjelovanje u upravljanju radom Gradske četvrti. Rad Vijeća Gradske četvrti u suradnji s Vijećima mjesnih odbora je efikasniji i kvalitetniji jer olakšava izbor prioritetnih akcija po mjesnim odborima.
	Vijeće je predložilo da se u Program gradnje objekata i uređaja komunalne infrastrukture na području Grada Zagreba za 2017. godinu uvrste financijski značajnije akcije kao što su sanacija platoa u naseljima Dugave, Travno i Središće, sanacija trga ispred OŠ Gustava Krkleca, pothodnici – izgradnja liftova i rampi za pristup osoba sa invaliditetom, biciklističke staze, rekonstrukcija Avenije SR Njemačke i raskrižja sa autocestom (Buzinski krči), uređivanje Sarajevske ceste, rješavanje problema odvodnje oborinskih voda, uređivanje nerazvrstanih cesta, otkup zemljišta za društvene sadržaje u naselju Veliko Polje, otkup zemljišta u naselju Jakuševec, izgradnja osnovne škole u naselju Središće i drugo..

II. POLAZNE OSNOVE

	            Djelovanje Vijeća Gradske četvrti Novi Zagreb – istok (u nastavku: Vijeće) polazi od sagledavanja stanja, potreba i problema Gradske četvrti:

1. stanje komunalne infrastrukture, potrebe izgradnje, planova razvoja i uređenja naselja, kvalitete komunalnog standarda i kvalitete stanovanja;

1. uključivanje Vijeća u rasprave o prostornom planiranju i Generalnom urbanističkom planu;

1. potrebe sanacije dotrajalih kolnika, nogostupa i parkirališta;

1. uređenjivanje postojećih parkova i zelenih površina;

1. iniciranje izgradnje prostora za društvene potrebe;

1. uređivanje dječjih igrališta s novom opremom;

1. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;

1. predlaganje i praćenje mjera i akcija za zaštitu i unapređivanje okoliša;

1. nastavak mjera i aktivnosti projekta «Policajac u zajednici»;

1. sveobuhvatna i temeljita analiza ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;

1. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Novi Zagreb – istok, podupirati razvoj malog i srednjeg poduzetništva, obrta i zanatstva, razvoj ustanova i športskih objekata.

                Vijeće će također djelovanje u tekućoj godini usmjeriti na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.

III. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Pravilima Vijeća Gradske četvrti Novi Zagreb – istok, Vijeće u 2018. godini, želi ostvariti slijedeće ciljeve:

                1.   suradnja s mjesnim odborima na području gradske četvrti;

1. opremanje i obnova svih prostora mjesnih samouprava;

1. osigurati sustavno prikupljanje i obradu, te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

1. kontinuirano pratiti ostvarivanje planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti, predlagati trgovačkim društvima rješavanje akutnih problema (prometnice, parkirališta, parkovi itd);

1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Gradsku četvrt, davanje mišljenja, te podnošenje inicijativa i prijedloga;

1. poduzimanje aktivnosti za pronalaženje lokacije za sjedište Gradske četvrti Novi Zagreb – istok na području Novog Zagreba.
IV. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2018. godine, raspravljati i donositi odgovarajuće akte, naročito o slijedećim pitanjima;

1. donošenje Financijskog plana za 2018.

1. donošenje Plana komunalnih aktivnosti za 2018.

1. donošenje Programa održavanja komunalne infrastrukture za područje gradske četvrti za 2018.

1. donošenje Godišnjeg izvještaja o izvršenju financijskog plana za 2017.

1. održavanje sjednica radnih grupa za izradu Plana komunalnih aktivnosti, za zdravstvo, socijalnu skrb i branitelje, za promet i prometnu infrastrukturu i za obrazovanje, sport i rekreaciju:

1. informiranje o godišnjim planovima gradskih trgovačkih društava i javnih gradskih ustanova;

1. analiza stanja objekata mjesne samouprave na području Gradske četvrti i utvrđivanje Prijedloga programa izgradnje, sanacije, uređenja i opremanja objekata mjesne samouprave;

1. informiranje o načinu rada Vijeća za 2018. godinu;
                                                              
1. donošenje izvješća o radu za 2017. godinu;

1. suradnja Vijeća sa svim javnim ustanovama, udrugama građana, sportskim, kulturnim, zdravstvenim, humanitarnim i drugim organizacijama sa područja gradske četvrti.


V. TEKUĆA PITANJA

                Vijeće će, osim navedenog, tijekom 2018. godine, raspravljati i o drugim pitanjima koja sukladno Statutu grada Zagreba, ocijeni značajnim. Ono će također raspravljati i donositi mišljenja o prijedlozima akata, o kojima su gradonačelnik, gradska upravna tijela i trgovačka društva, dužna prije njihova donošenja, zatražiti mišljenje Vijeća ili predsjednika Vijeća sukladno  Statutu Grada Zagreba.


Ad.3.  Osnivanje i imenovanje Vijeća za prevenciju Gradske četvrti Novi Zagreb - istok

Izvjestitelj: Milenko Arapović

Vijeće Gradske četvrti Novi Zagreb – istok večinom glasova (16 „za“ i 1 „suzdržan“) donosi


ZAKLJUČAK
o osnivanju i imenovanju Vijeća za prevenciju Gradske četvrti
Novi Zagreb - istok


1. Osniva se Vijeće za prevenciju Gradske četvrti Novi Zagreb - istok (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Novi Zagreb - istok.


2. Zadaće Vijeća su:
· organiziranje i koordiniranje provođenja aktivnosti i mjera na povećanju sigurnosti građana i imovine;
· suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
· reagiranje na pojavne oblike kriminala u začecima te prepoznavanje njihovih uzroka;
· koordinacija rada Vijeća s Vijećem za prevenciju Grada Zagreba;
· iniciranje osnivanja vijeća za prevenciju mjesnih odbora;
· zajedničke preventivne aktivnosti s vijećima za prevenciju mjesnih odbora; 
· podnošenje izvješća o aktivnostima i mjerama prevencije kriminaliteta na području gradske četvrti;
· uključivanje građana s područja gradske četvrti u provedbe pojedinih dijelova programa;
· informiranje i prezentiranje rada i rezultata rada sudionika preventivnih aktivnosti u medijima i javnosti.


3. Članove Vijeća imenuje Vijeće Gradske četvrti Novi Zagreb - istok.
Vijeće ima predsjednika, zamjenika i po pet članova.
Predsjednik Vijeća je po položaju predsjednik Vijeća Gradske četvrti Novi Zagreb - istok,
Zamjenik predsjednika je po položaju načelnik VI policijske postaje, Policijska uprava zagrebačka.
Članovi Vijeća su članovi Vijeća Gradske četvrti Novi Zagreb - istok, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.


4. U Vijeće imenuju se:
· za predsjednika: predsjednik Vijeća Gradske četvrti Novi Zagreb - istok
· za zamjenika predsjednika: načelnik VI policijske postaje, Policijska uprava zagrebačka
· za članove:
· tri člana iz redova članova Vijeća Gradske četvrti Novi Zagreb - istok:
Zoran Rotim,
Frane Knezović
Ljerkica Perešin
· dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Valentino Rajković, predstavnik Udruge Hrvatskih ratnih vojnih invalida Domovinskog rata Novi Zagreb – istok i Novi Zagreb - zapad
Domagoj Kronstein, predstojnik podružnice Centra za socijalnu skrb Novi Zagreb


5. Način rada utvrdit će se poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Novi Zagreb - istok.

6. U razdoblju od raspuštanja Vijeća Gradske četvrti Novi Zagreb - istok do konstituiranja novoizabranog Vijeća Gradske četvrti Novi Zagreb - istok, odnosno do imenovanja novih članova Vijeća svim imenovanim članovima Vijeća traje mandat.


7. Stručne, administrativne i tehničke poslove za Vijeće obavljat će Gradski ured za mjesnu samoupravu.


8. Ovaj će zaključak biti objavljen u Službenom glasniku Grada Zagreba.



Ad.4.  Prijedlog odluke o izmjenama i dopunama Odluke o nerazvrstanim cestama

Izvjestitelj: Milenko Arapović

Vijeće Gradske četvrti Novi Zagreb – istok večinom glasova (9 „za“ i 8 „suzdržanh“) donosi


Z A K LJ U Č A K
o prijedlogu odluke o izmjeni i dopuni Odluke o nerazvrstanim cestama

	1.
	Vijeće Gradske četvrti Novi Zagreb - istok upoznato sa prijedlogom odluke o izmjeni i dopuni Odluke o nerazvrstanim cestama.



	2.
	Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, sektoru za pravne i financijske poslove.




/Članovi vijeća Igor Bočkaj i Frane Knezović pristupili sjednici, a član vijeća Imran Sreberniković napustio sjednicu./

Ad.5.  Strateška studija o utjecaju Plana gospodarenja otpadom Grada Zagreba na okoliš i Nacrt prijedlog Plana gospodarenja otpadom Grada Zagreba

U raspravi sudjeluju: Milenko Arapović, Viktor Tarandek, Ratko Bedeković, Zoran Rotim, Frane Knezović, Zvonimir Rukavina, Teodor Celakoski, Sunčana Kunac, Željka Novak, Sanja Kovačević, Frane Barbarić, Mirela Mikić Muha, Renata Bedeković i Ljerkica Perešin.

Vijeće Gradske četvrti Novi Zagreb – istok jednoglasno (18 „za“) donosi


Z A K LJ U Č A K
o Strateškoj studiji o utjecaju Plana gospodarenja otpadom Grada Zagreba na okoliš i Nacrtu prijedlog Plana gospodarenja otpadom Grada Zagreba


	1.
	Vijeće Gradske četvrti Novi Zagreb - istok ne prihvaća ponuđeni sadržaj o Strateškoj studiji o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba koju je u Javnu raspravu uputio gradonačelnik Grada Zagreba 19. siječnja 2018. godine.


	2.
	Vijeće Gradske četvrti Novi Zagreb – istok ocjenjuje da je i Javno izlaganje o Strateškoj studiji i Planu provedeno 13. veljače 2018. godine ukazalo da izrađivači Strateške studije nisu odgovorili na mnogobrojna pitanja i prijedloge građana Grada Zagreba, a posebno na donošenje zadnje Odluke o izmjenama i dopunama Prostornog plana Grada Zagreba u kojem su utvrđene lokacije za izgradnju Centra za gospodarenje otpadom, kompostane, reciklažnih dvorišta (Resnik, Brezovica, Podsused) i da li su prethodno obavljena sva potrebna ispitivanja (zrak, tlo, vodozaštitna područja).


	3.
	Vijeće Gradske četvri Novi Zagreb – istok predlaže da se u postupku Izmjena i dopuna Odluke o izmjenama i dopunama Prostornog plana Grada Zagreba utvrdi datum zatvaranja odlagališta otpada Prudinec – Jakuševec koje treba prema važećem Planu prestati sa radom 31. prosinca 2018. godine.


	4.
	Vijeće Gradske četvrti Novi Zagreb – istok postavlja pitanje i traži odgovor od Gradskog ureda za gospodarstvo, energetiku i zaštitu okoliša i održivo gospodarenje otpadom, kako je moguće da isti izrađivač Strateške studije godine 2013. predviđa  uz Centar za gospodarenje otpadom i spalionicu otpada i mulja nastalog od pročistača otpadnih voda sa postrojenjem za reciklažu građevinskog otpada u Resniku, a međutim Studija koja je ovog trenutka na Javnoj raspravi ne predviđa spalionicu.
Vijeće Gradske četvrti Novi Zagreb – istok postavlja pitanje na koji način će se obraditi nereciklirani otpad i mulj nastao od otpadnih voda.
Ujedno se nameće i pitanje i traži odgovor koja postrojenja i tehnologija će pored reciklaže osigurati mehaničko biološku obradu (MBO) otpada, odnosno sirovinu za daljnje korištenje.


	5.
	Vijeće Gradske četvrti Novi Zagreb – istok postavlja pitanje, zašto nadležni ured i gradonačelnik Grada Zagreba nisu pristupili uhodavanju cijelog sustava odvajanja otpada sa prijedlogom sa najmanje dvije varijante  i tako građanima  omogućili u odlučivanju najpovoljnijeg izbora.
Ovo stajalište Vijeće navodi i zbog toga što u našoj državi postoji proizvođač postrojenja i opreme za mehaničko biološku obradu otpada sa visokom tehnologijom i dodatnom reciklažom, što potvrđuje i dobra praksa u Međimurju i na otoku Krku.


	6.
	Uslijed naprijed navedenih ocjena, upita i prijedloga Vijeće Gradske četvrti Novi Zagreb – istok donosi i Zaključak kojim predlaže gradonačelniku Grada Zagreba da produži rok trajanja Javne rasprave za najmanje 60 dana, na taj način i nakon svega iznesenog mogla bi se donijeti Odluka o korištenju najkvalitetnijih i provjerenih tehnologija, zbrinjavanja i obrade otpada.


	7.
	Ovaj će zaključak biti upućen Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom.




Vijeće Gradske četvrti Novi Zagreb – istok jednoglasno (18 „za“) donosi

ZAKLJUČAK
o održavanju tematske sjednice

1. Vijeće Gradske četvrti Novi Zagreb – istok raspravljalo je prijedlogu održavanje tematske sjednice o Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada.

2. Vijeće Gradske četvrti Novi Zagreb – istok održat će tematsku sjednicu kako bi  stanovnike sa područja gradske četvrti informirali o odredbama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada.


Ad.6.  Odluka o izmjeni Odluke o komunalnom redu

U raspravi sudjeluju: Milenko Arapović, Zoran Rotim, Zvonimir Rukavina, Sunčana Kunac, Zvonimir Vlahov, Ljerkica Perešin.

Vijeće Gradske četvrti Novi Zagreb – istok večinom glasova (10 „za“ i 8 „suzdržanh“) donosi

Z A K LJ U Č A K
o davanju mišljenja na prijedlog odluke o izmjeni Odluke o komunalnom redu



	1.
	Vijeće Gradske četvrti Novi Zagreb - istok podržava prijedlog odluke o izmjeni Odluke o komunalnom redu.


	2.
	Ovaj će zaključak biti upućen Stručnoj službi gradonačelnika.




Ad.7.  Prihvaćanje Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini - referentni broj Ugovora: JPF.2017.-3.211.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (17 „za“ i 1 „suzdržan“) donosi


Z A K LJ U Č A K
o davanju mišljenja na prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekta na regionalnoj i lokalnoj razini – refrentni broj Ugovora: JPF.2017.-3.211.

	1.
	Vijeće Gradske četvrti Novi Zagreb - istok podržava prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekta na regionalnoj i lokalnoj razini – refrentni broj Ugovora: JPF.2017.-3.211.


	2.
	Ovaj će zaključak biti upućen Stručnoj službi gradonačelnika.




Ad.8.  Prihvaćanje Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini - referentni broj Ugovora: JPF.2017.-3.210.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (17 „za“  i 1 „suzdržan“) donosi

Z A K LJ U Č A K
o davanju mišljenja na prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekta na regionalnoj i lokalnoj razini – refrentni broj Ugovora: JPF.2017.-3.210.

	1.
	Vijeće Gradske četvrti Novi Zagreb - istok podržava prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekta na regionalnoj i lokalnoj razini – refrentni broj Ugovora: JPF.2017.-3.210.


	2.
	Ovaj će zaključak biti upućen Stručnoj službi gradonačelnika.




Ad.9.  Nagodba i kupoprodaja građevinskog zemljišta - ROTOR JUG d.o.o.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (10 „za“, 7 „protiv“  i 1 „suzdržan“) donosi

Z A K LJ U Č A K
o davanju mišljenja na prijedlog zaključka o nagodbi i kupoprodaji građevinskog zemljišta (ROTOR JUG d.o.o.)

	1.
	Vijeće Gradske četvrti Novi Zagreb - istok upoznato sa prijedlogom zaključka o nagodbi i kupoprodaji građevinskog zemljišta (ROTOR JUG d.o.o.).


	2.
	Ovaj će zaključak biti upućen Stručnoj službi gradonačelnika.



Ad.10.  Isplata naknade za zemljište preneseno u vlasništvo Grada Zagreba

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (11 „za“  i 7 „protiv“) donosi

Z A K LJ U Č A K
o davanju mišljenja na prijedlog zaključka o ispati naknade za zemljište preneseno u vlasništvo Grada Zagreba

	1.
	Vijeće Gradske četvrti Novi Zagreb - istok podržava prijedlog zaključka o ispati naknade za zemljište preneseno u vlasništvo Grada Zagreba.


	2.
	Ovaj će zaključak biti upućen Stručnoj službi gradonačelnika.




Ad.11.  Odluka o izmjenama i dopunama Odluke o građevinskom zemljištu

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (11 „za“  i 7 „suzdržanih“) donosi

Z A K LJ U Č A K
o davanju mišljenja na prijedlog odluke o izmjenama i dopunama Odluke o građevinskom zemljištu

	1.
	Vijeće Gradske četvrti Novi Zagreb - istok upoznato sa prijedlogom odluke o izmjenama i dopunama Odluke o građevinskom zemljištu.


	2.
	Ovaj će zaključak biti upućen Stručnoj službi gradonačelnika.



Ad.12.  Odluka o proširenju djelatnosti Ustanove za zdravstvenu njegu u kući

Izvjestitelj: Milenko Arapović 

Vijeće Gradske četvrti Novi Zagreb – istok jednoglasno  (18 „za“) donosi

Z A K LJ U Č A K
o davanju mišljenja na prijedlog odluke o proširenju djelatnosti Ustanove za zdravstvenu njegu u kući

	1.
	Vijeće Gradske četvrti Novi Zagreb - istok podržava prijedlog odluke o proširenju djelatnosti Ustanove za zdravstvenu njegu u kući.


	2.
	Ovaj će zaključak biti upućen Stručnoj službi gradonačelnika.




Ad.13.  Povjeravanje poslova upravljanja samostojećim telekomunikacijskim razvodnim ormarićima

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (17 „za“  i 1 „suzdržan“) donosi

Z A K LJ U Č A K
o davanju mišljenja na prijedlog zaključka o povjeravanju poslova upravljanja samostojećim telekomunikacijskim razvodnim ormarićima


	1.
	Vijeće Gradske četvrti Novi Zagreb - istok upoznato sa prijedlogom zaključka o povjeravanju poslova upravljanja samostojećim telekomunikacijskim razvodnim ormarićima.


	2.
	Ovaj će zaključak biti upućen Stručnoj službi gradonačelnika.




Ad.14.  Odluka o određivanju poslova prijevoza pokojnika koji se financiraju iz proračuna Grada Zagreba

Izvjestitelj: Milenko Arapović 

Vijeće Gradske četvrti Novi Zagreb – istok jednoglasno (18 „za“) donosi

Z A K LJ U Č A K
o davanju mišljenja na prijedlog odluke o određivanju poslova prijevoza pokojnika koji se financiraju iz proračuna Grada Zagreba

	1.
	Vijeće Gradske četvrti Novi Zagreb - istok podržava prijedlog odluke o određivanju poslova prijevoza pokojnika koji se financiraju iz proračuna Grada Zagreba.


	2.
	Ovaj će zaključak biti upućen Stručnoj službi gradonačelnika.



Ad.15.  Sklapanje aneksa Ugovoru o kupoprodaji nekretnina reg. br. 150 2017-I od 20. 12. 2017.

/Potpredsjednik vijeća Frane Barbarić napušta sjednicu./

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (9 „za“, 7 „protiv“  i 1 „suzdržan“) donosi

Z A K LJ U Č A K
o davanju mišljenja na prijedlog zaključka o sklapanju  aneksa Ugovoru o kupoprodaji nekretnina reg. Br. 150/2017-1 od 20. 12. 2017.

	1.
	Vijeće Gradske četvrti Novi Zagreb - istok upoznato sa prijedlogom zaključka o sklapanju aneksa Ugovoru o kupoprodaji nekretnina reg. Br. 150/2017 -1 od 20. 12. 2017.


	2.
	Ovaj će zaključak biti upućen Stručnoj službi gradonačelnika.



Ad.16.  Raspodjela sredstava za djelomično pokrivanje gubitka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (16 „za“  i 1 „suzdržan“) donosi

Z A K LJ U Č A K
o davanju mišljenja na prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti

	1.
	Vijeće Gradske četvrti Novi Zagreb - istok podržava prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti.


	2.
	Ovaj će zaključak biti upućen Stručnoj službi gradonačelnika.



Ad.17.  Prihvat prava prvokupa za kupnju nekretnine (Trg bana Jelačića 10) - Centar gradski podrum d.o.o.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (9 „za“, 7 „protiv“  i 1 „suzdržan“) donosi

Z A K LJ U Č A K
o davanju mišljenja na prijedlog zaključka o prihvaćanju prava prvokupa za kupoprodaju nekretnine u zemljišnoj knjizi označene kao poslovni prostor oznake PP1 koji se nalazi u podrumu-1 i prizemlju


	1.
	Vijeće Gradske četvrti Novi Zagreb - istok upoznato sa prijedlogom zaključka o  prihvaćanju prava prvokupa za kupoprodaju nekretnine u zemljišnoj knjizi označene kao poslovni prostor oznake PP1 koji se nalazi u podrumu-1 i prizemlju.


	2.
	Ovaj će zaključak biti upućen Stručnoj službi gradonačelnika.



Ad.18.  Osnivanje i prijenos prava građenja - ZAGREBAČKI HOLDING d.o.o.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (10 „za“, 6 „protiv“  i 1 „suzdržan“) donosi

Z A K LJ U Č A K

o davanju mišljenja na prijedlog zaključka o osnivanju i prijenosu prava građenja (u svrhu realizacije projekta izgradnje doma za starije osobe u Markuševcu)

	1.
	Vijeće Gradske četvrti Novi Zagreb - istok upoznato sa prijedlogom zaključka o osnivanju i prijenosu prava građenja (u svrhu realizacije projekta izgradnje doma za starije osobe u Markuševcu).


	2.
	Ovaj će zaključak biti upućen Stručnoj službi gradonačelnika.




Ad.19.  Raspisivanje javnog natječaja za prodaju građevinskog zemljišta - Oktal Pharma d.o.o.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (9 „za“ i 8 „protiv“) donosi

Z A K LJ U Č A K
o davanju mišljenja na prijedlog zaključka o raspisivanju javnog natječaja za prodaju građevinskog zemljišta (označenog kao z.k.č.br. 1740, oranica Požarine, površine 2127 m2 i z.k.č.br. 1741, oranica Pod Novaki, površine 2692 m2, obje upisane u z.k.ul. 2464 k.o. Klara)

	1.
	Vijeće Gradske četvrti Novi Zagreb - istok upoznato sa prijedlogom zaključka o raspisivanju javnog natječaja za prodaju građevinskog zemljišta (označenog kao z.k.č.br. 1740, oranica Požarine, površine 2127 m2 i z.k.č.br. 1741, oranica Pod Novaki, površine 2692 m2, obje upisane u z.k.ul. 2464 k.o. Klara).


	2.
	Ovaj će zaključak biti upućen Stručnoj službi gradonačelnika.



Ad.20.  Raspisivanje javnog natječaja za prodaju građevinskog zemljišta - Renta Plan d.o.o.

Izvjestitelj: Milenko Arapović 

Vijeće Gradske četvrti Novi Zagreb – istok večinom glasova (9 „za“ i 8 „protiv“) donosi

Z A K LJ U Č A K

o davanju mišljenja na prijedlog zaključka o raspisivanju javnog natječaja za prodaju građevinskog zemljišta (označenog kao 642/785 dijela z.k.č.br. 5983, oranica D. loza, površine 785 m2, upisana u z.k.ul. 13115 k.o. Vrapče novo, 676/832 dijela z.k.č.br. 5984, oranica Dol. loza, površine 832 m2, upisana u z.k.ul. 6912 k.o. Vrapče novo, 273/387 dijela z.k.č.br. 5985/1, oranica, površine 387 m2, upisana u z.k.ul. 5317 k.o. Vrapče novo i 326/400 dijela z.k.č.br. 5985/2, oranica 3, površine 400 m2, upisane u z.k.ul. 100242 k.o. Vrapče novo)

	1.
	Vijeće Gradske četvrti Novi Zagreb - istok upoznato sa prijedlogom zaključka o raspisivanju javnog natječaja za prodaju građevinskog zemljišta (označenog kao 642/785 dijela z.k.č.br. 5983, oranica D. loza, površine 785 m2, upisana u z.k.ul. 13115 k.o. Vrapče novo, 676/832 dijela z.k.č.br. 5984, oranica Dol. loza, površine 832 m2, upisana u z.k.ul. 6912 k.o. Vrapče novo, 273/387 dijela z.k.č.br. 5985/1, oranica, površine 387 m2, upisana u z.k.ul. 5317 k.o. Vrapče novo i 326/400 dijela z.k.č.br. 5985/2, oranica 3, površine 400 m2, upisane u z.k.ul. 100242 k.o. Vrapče novo).



	2.
	Ovaj će zaključak biti upućen Stručnoj službi gradonačelnika.



Ad.21.  Pitanja, prijedlozi i obavijesti

Predsjednik Vijeća Milenko Arapović moli članove vijeća da ne rade protiv svog vijeća, već da se svi dogovaramo. Objave na društvenim mrežama, ovo se tiče članice vijeća Mirele Mikić Muhe, gdje se od vijeća mjesnih odbora traže pozivi, zapisnici i zaključci. Ističe da članici vijeća nitko ne može zabraniti pristup bilo kakvoj informaciji. Moli članove vijeća da od danas prekinemo s ovim načinom komunikacije. Svaka informacija koja je javna, svaki zapisnik koji je donio mjesni odbor dolazi k nama u sjedište gradske četvrti gdje se obrađuje i potpisuje. Vi ga možete dobiti na uvid, ne samo vi već bilo tko. Svaki član vijeća gradske četvrti može doći na sjednice vijeća mjesnih odbora, uz najavu predsjedniku mjesnog odbora. Član vijeća Gradske četvrti nema pravo pitanja niti sudjelovati u raspravi ukoliko predsjednik vijeća mjesnog odbora to ne dozvoli. Oni su samostalni u donošenju svojih odluka, birani su od građana. 
Predsjednik Vijeća Milenko Arapović upoznaje vijećnike sa svojim načinom funkcioniranja, što znaju kolege iz moje stranke, da sam prije nego što sam i ušao u stranku, doveden i postavljen da nosim listu. Napominje da je kasnije ušao u stranku, te da je njegovo političko opredjeljenje da ne želi biti političar. Ističe da ovo ne doživljava politički, jer nije političar i ne želi biti, ovdje sam, prihvatio sam i na isti način na koji sam se prihvatio na taj isti način se mogu i zahvaliti. Ja ću pokušati raditi u interesu ove gradske četvrti.
Predsjednik Vijeća Milenko Arapović iznosi da se u zadnjih dvadesetak godina u gradskoj četvrti od infrastrukture se nije radilo ništa. Informira članove vijeća da je zatražio sam sastanak kod gradonačelnika te je isti održan prošlu srijedu. Također je održan sastanak u Gradskom uredu za obrazovanje gdje sam iznio probleme gradske četvrti Novi Zagreb – istok. U gradskoj četvrti se nije izgradila niti jedna značajnija ustanova škola, vrtić, od kada se izgradila I. gimnazija ili Ugostiteljska škola. Sa održanog sastanka dobiven je zapisnik. Hitno je da se donese odluka o proširenju dječjeg vrtića u Dugavama kako bi se zatvorila dva područna objekta. Informira da će se graditi osnovna škola u Jakuševcu, te da će se osnovna škola Frana Galovića preseliti. Za izgradnju škole ishođene su lokacijska i građevinska dozvola. Graditi će se osnovna škola u Središću, dokumentacija je u izradi te se planira početak gradnje po završetku Američke škole. Mjesni odbori Veliko Polje i Buzin zajednički predlažu da se gradi zajednička škola. Najvjerojatnije u Velikom Polju. Tu je procedura koja se prvo mora provesti, otkup zemljišta, izmjena prostornog plana i drugo. Napominje da u Novom Zagrebu nema sportskog objekta. Prihvaćen prijedlog je da se uz bazen Utrine izgradi sportska dvorana.

Članica Vijeća Mirela Mikić Muha napominje da je dnevni red informacija. Ponovno iznosi molbu da mi se informacije dostavljaju pravodobno onako kako to piše u zakonu. Također  moli da se informacija ne dostavlja samo njoj već i svim vijećnicima. Napominje da nema u svim mjesnim odborima članove svoje stranke i smatram da nije potrebno da ona kontaktira predsjednike mjesnih odbora kad imamo stručnu službu koja sve vijećnike može obavijestiti o terminima. Zahvaljuje predsjedniku na informacijama o vrtiću i školi u Dugavama jer je to tamo potrebno. 
Predsjednik vijeća Milenko Arapović odgovara da je zapisnik iz Gradskog ureda za obrazovanje danas zaprimljen.

Predsjednik Vijeća Milenko Arapović moli članicu Vijeća Mirelu Mikić Muhu da ubuduće prije nego daje izjave da se konzultira sa Mjesnim odborom Dugave, ako nastupate u ime Dugava, a ako iznosite u ime vijeća da se konzultira sa vijećem. 

Članica Vijeća Sanja Kovačević moli da se taj zapisnik pošalje e-mailom.

Članica Vijeća Željka Novak napominje da u ovim prijedlozima je izostavljeno, jer na našem području imamo jedan jedini dom za starije osobe. Također u naselju Travno koji ima preko 10 tisuća stanovnika, nema zdravstvene stanice. 

Predsjednik Vijeća Milenko Arapović informira prisutne da je u dogovoru sa gospođom Romanom Galić, pročelnicom iz ureda za sport i obrazovanje. Imamo dva prijedloga za domove za starije osobe i to u Dugavama i Travnome.

Članica Vijeća Željka Novak napominje da je bila prisutna na sjednici Vijeća Mjesnog odbora Utrine. Programu održavanja zelenih površina uočeno je da dvije površine se ne održavaju. Nije to samo u Utrinama, takvih površina ima u Travnome, livada zapadno od velikog Konzuma koja se isto tako jednom godišnje održava, pa možda specificirati te površine. Napominje da je na radnoj grupi za promet, predloženo da mjesni odbori dostave probleme.

Predsjednik Vijeća Milenko Arapović odgovara da je danas na koordinaciji to zatraženo i da će dobiti informaciju. Što se tiče održavanja zelenih površina, prijedlog sa koordinacije kod gradonačelnika je da o tome moraju voditi brigu mjesni odbori. Danas na koordinaciji sam ih zamolio da zaduže svoje članove da malo pogledaju po naselju i sve probleme dostave. Koje je drveće potrebno orezati, koje se livade ne kose. Što se tiče vrana, danas smo i o tome raspravljali, ona gnijezda u Dugavama su uklonjena, međutim to nije rješenje. Rješenje je da se nabave koševi koji imaju poklopce te da se angažiraju sokolari. Problem je kako i na koji način ih platiti.

Član Vijeća Igor Bočkaj napominje da treba netko iz Travnog pokrenuti inicijativu za ambulantu. Mjesni odbor neka uputi zahtjev.

Član Vijeća Teodor Celakoski iznosi svoje mišljenje i smatra da ne štetimo ugledu vijeća, iz razloga što smo danas donijeli jednu jednoglasnu odluku i mi koji smo ovdje sudjelovali u toj raspravi smo na različite načine i različitim stilovima doprinjeli i da se vi porodili…..

Predsjednik Vijeća Milenko Arapović prekida člana vijeća iz razloga što ga vrijeđa.

Član Vijeća Teodor Celakoski postavlja pitanje da li ste gledali Britanski parlament, pogledajete ga, tamo predsjedavajući ima čekić i lupa. To je nivo parlametarizma i sastavni dio njegovog djelovanja je da se suprostavljamo.

Članica Vijeća Ljerkica Perešin postavlja pitanje zašto da se suprostavljamo, zašto povišeni tonovi. Zar mislite da meni miriši Jakuševec.

Član Vijeća Teodor Celakoski iznosi primjedbu da smo svi mi osebujni i ne možete nam ograničiti osebujnost. Ja nisam nikoga uvrijedio osobno. Prekidate me. Ja samo mislim da imam pravo reći, a način kako ću komunicirati to je moj izbor. Ako sam nekog uvrijedio osobno, mislim da je ok da taj kaže i ja ću se ispričati. 

Predsjednik Vijeća Milenko Arapović prekida raspravu.

Članica Vijeća Mirela Mikić Muha postavlja pitanje da nije dobila na e-mail podatke o onih 200.000,00 kuna.

Predsjednik Vijeća Milenko Arapović odgovara da je danas dobiveno uz dnevni red.

Član Vijeća Zoran Rotim postavlja pitanje o izgradnji srednje škole u Sloboštini. Na drugoj sjednici vijeća po hitnom postupku donesen je zaključak na prijedlog mjesnog odbora, da se ustupa i daje parcela u Sloboštini za izgradnju trinaeste gimnazije. Nama je prezentirano da će se ta škola graditi iz sredstava fondova EU.

Predsjednik Vijeća Milenko Arapović odgovara da je dobiven odgovor da za sada nije u planu izgradnja, da se u postojeću gimnaziju ulažu sredstva. Zatražiti ću potpunu informaciju.

Član Vijeća Zoran Rotim napominje da putem ovih mreža kruže pisma, konkretno od strane Živog zida, te dio pisma čita svim vijećnicima.

Predsjednik Vijeća Milenko Arapović odgovara da su oni koji su to pisali mislili na Novi Zagreb – zapad, jer se tamo događaju razne stvari.

Član Vijeća Zoran Rotim napominje i da elektronskim medijima kruži i drugo pismo od kolege Zvonimra Rukavine. Obzirom da je član vijeća napustio sjednicu moli da mu se prenese da se SDP niti raspada niti će se raspasti

Članica Vijeća Sunčana Kunac traži da se gospodinu Rukavini izreče opomena po članku 58. zato što konstantno sve ovo što se dešava spušta na osobnu razinu. Imamo gospođu koja ima skoro 70 godina u Vijeću Mjesnog odbora kojoj konstantno spočitava da li ti se raspao SDP i to na sjednicama vijeća. Molim vas da li ovo pismo jednog vijećnika gradske četvrti.

Predsjednik vijeća Milenko Arapović prekida raspravu i moli da se o tome raspravlja kada član vijeća bude prisutan.

Član vijeća Ratko Bedeković postavlja pitanje kakav će biti status Waldorfske škole. Obzirom da su danas registrirani kao udruga roditelja i učitelja Waldorfske škole. Obzirom da se radi o prostoru koje je u vlasništvu Grada Zagreba a broj djece koji pohađaju tu školu je vrlo mali.

Predsjednik Vijeća Milenko Arapović odgovara da će se Waldorfska škola urediti kao spomenik.

Predsjednik vijeća Milenko Arapović prekida raspravu i  zaključjuje sjednicu.

Sjednica je završila u 19,00 sati.

Zapisnik izradila:
Tatjana Banek



KLASA: 026-03/18-01/16
URBROJ: 251-06-11-9/001/18-22
Zagreb, 20. veljače 2018.




PREDSJEDNIK VIJEĆA
GRADSKE ČETVRTI 
NOVI ZAGREB - ISTOK

Milenko Arapović

